**Sajtóközlemény**

**„Települési környezetvédelmi fejlesztés megvalósítása Liszó községben”**

**2021.02.15.**

**Liszó Község Önkormányzata 79,83 millió forintos 100 %-os támogatást nyert a Települési környezetvédelmi fejlesztés megvalósítása Liszó községben programjának TOP-2.1.3-16-ZA1-2020-00008 azonosítószámú kérelme keretében.**

A projekt keretében megvalósuló tevékenységekkel, a vonatkozó építési munkákkal a belterület csapadékvízzel való veszélyeztetettsége jelentősen csökkenthető, a községben élők komfortérzete javítható a külterületről a belterületre lefolyó csapadékvizek elvezetésével. Jellemző a projektre a településszerkezethez és a tájhoz illeszkedő környezetbarát rendszerek alkalmazásának elősegítése, a biztonságos, jó állapotú felszíni vizek biztosítása az EU Víz Keretirányelvnek megfelelően.

Ennek érdekében az Önkormányzat elsődleges feladata a Liszói pataknak a rendezése és a Liszói patakon kialakított árvízcsúcs csökkentő és komplex hasznosítású tározó rekonstrukciója.

A projekt műszaki része két részből áll:

1., Patakrendezés

A vízfolyásrendezés során a Liszói patak rendzése valósul meg. A jelenlegi állapotában a meder szelvénykiépítettsége a vízelvezetési funkció vonatkozásában megfelelő, azonban szükséges az eredeti állapotra való rekonstrukciója a mederben való lefolyás biztosítása érdekében. Rendezése azért is fontos feladat, mivel a Liszói tározó is ezen patakon épült ki és nagyvízek idején a tározóból leengedett vízmennyiség biztonságos elvezetését is biztosítania kell. befogadója a Szaplányosi patak, a Liszói patak rendezése a 0+000 – 3+025 km szelvények közötti szakaszát érinti.

2., Tározó rekonstrukció

A tározó rekonstrukciójára a 2008. 09. 26-ai nappal kiadott 2975-2/1/2008. számú vízjogi üzemeltetési engedély alapján kerül sor. Az engedélyben rögzített szintek alapján kerül sor a mederkotrásra, valamint az Üzemeltetési szabályzatban rögzítettek szerint a tározó rekonstrukciójára. Az abban leírtak betartása mellett a vízjogi üzemeltetési engedélyes szintek kialakítása a cél, mellyen a tározó árvízcsúcs-csökkentő funkcióját teljes biztonsággal be tudja tölteni.

A projekt várható befejezése: 2022. július 31.

A projekt a Széchenyi 2020 program keretében valósult meg.

**További információ kérhető:**

**Liszó Község Önkormányzata**

Cím: 8832 Liszó, Kanizsai. u. 2.

Telefon: +36-93/377-202

E-mail: liszo.hivatal@gylcomp.hu

Honlap: https://liszo.asp.lgov.hu